**บันทึกรายงานการประชุมสภาองค์การบริหารส่วนตำบลรือเสาะออก**

**สมัยสามัญ สมัยที่ 3 ครั้งที่ 1 ประจำปี 2563**

**วันที่ 13 สิงหาคม ๒๕๖3 เวลา ๐๙.๓๐ น.**

**ณ ห้องประชุมองค์การบริหารส่วนตำบลรือเสาะออก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายอับดุลลาซิ มะพิเย๊าะ | ประธานสภา อบต. | อับดุลลาซิ มะพิเย๊าะ |  |
| ๒ | นายมูฮัมมัดอามาริณ ลอแม | รองประธานสภา | มูฮัมมัดอามาริณ ลอแม |  |
| ๓ | นายมาหะมะเปาซี อุเซ็ง  | สมาชิกสภา อบต.ม.1 | มาหะมะเปาซี อุเซ็ง  |  |
| ๔ | นายมาหะมะเปาซี อูมา  | สมาชิกสภา อบต.ม.4  | มาหะมะเปาซี อูมา  |  |
| ๕ | นายมูฮามะซอเร ยูนุ๊  | สมาชิกสภา อบต.ม.1  | มูฮามะซอเร ยูนุ๊  |  |
| ๖ | นายอาดนาง กอเดร์  | สมาชิกสภา อบต.ม.3  | อาดนาง กอเดร์  |  |
| ๗ | นายบารูดิง ยะหริ่ง  | สมาชิกสภา อบต.ม.2  | บารูดิง ยะหริ่ง  |  |

**ผู้ที่ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายกามารูดิง นุ๊ยาลา  | สมาชิกสภา อบต.ม.4 | กามารูดิง นุ๊ยาลา  |  |
| 2 | นายอนันต์ มะมิง  | สมาชิกสภา อบต.ม.2 | อนันต์ มะมิง  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายมุคสะโตนา เจ๊ะสนิ | นายก อบต.รือเสาะออก | มุคสะโตนา เจ๊ะสนิ |  |
| 2 | นายรอสะดีนุด มะดาโอ๊ะ | รองนายก อบต. | รอสะดีนุด มะดาโอ๊ะ |  |
| ๒ | นางสาวอามีเน๊าะ สาเล็ง | เลขานุการนายก | อามีเน๊าะ สาเล็ง |  |
| ๓ | นายถิรพิรัชย์ หัสรินทร์ | ปลัด อบต.รือเสาะออก | ถิรพิรัชย์ หัสรินทร์ |  |
| ๔ | นายอับดุลเราะห์มาน กูโน | นักวิชาการศึกษา | อับดุลเราะห์มาน กูโน |  |
| 5 | นางสาวยานา สุหลงกุ | นักวิเคราะห์นโยบายและแผน | ยานา สุหลงกุ |  |
| 6 | นางสาวซารูวาตี เจ๊ะสนิ | ผช.จพง.ธุรการ | ซารูวาตี เจ๊ะสนิ |  |

**เริ่มประชุมเวลา ๐๙.0๐ น.**

 โดยมีนายอับดุลลาซิ มะพิเย๊าะ ประธานสภาองค์การบริหารส่วนตำบลรือเสาะออก ทำหน้าที่ประธานในที่ประชุม เมื่อพร้อมแล้ว ประธานได้ให้สัญญาณเชิญสมาชิกสภาองค์การบริหารส่วนตำบล รือเสาะออกทุกท่าน และผู้เข้าร่วมประชุมพร้อมรายงานองค์ประชุมว่าครบ และได้เชิญประธานในที่ประชุม พร้อมกล่าวเปิดประชุมสภาองค์การบริหารส่วนตำบลรือเสาะออกต่อไป

 **ประธานสภาฯ** เมื่อที่ประชุมพร้อมแล้ว ผมขอเปิดประชุมสภาองค์การบริหารส่วน ตำบลรือเสาะออก สมัยสามัญ สมัยที่ 3 ครั้งที่ 1 ประจำปี 2563 วันที่ 13 สิงหาคม 2563 เวลา 10.00 น. โดยมีระเบียบวาระ การประชุมดังนี้

**ระเบียบวาระที่ ๑** **เรื่องประธานแจ้งให้ที่ประชุมทราบ**

**ประธานสภาฯ** ด้วยเมื่อวันที่ 3 สิงหาคม 2563 ที่ผ่านมา ได้มีปลัดองค์การบริหารส่วน ตำบลรือเสาะออก คนใหม่ โอนย้ายมารับตำแหน่งปลัดองค์การบริหารส่วน ตำบลรือเสาะออกของเรา ในวันนั้นมีสมาชิกหลายๆท่านมาร่วมต้อนรับ ท่านปลัดแล้ว โอกาสนี้ขอเชิญท่านปลัดแนะนำตัวที่ประชุมสภาอีกครั้งหนึ่ง ครับ

**ปลัด อบต.รือเสาะออก** ขอบคุณท่านประธาน และขอสวัสดีไปยังผู้บริหารและสมาชิกสภาทุกท่าน ครับ ผมนายถิรพิรัชย์ หัสรินทร์ โอนย้ายมาจากเทศบาลตำบลศาลาด่าน อำเภอเกาะลันเตา จังหวัดกระบี่ เป็นผู้สอบคัดเลือกได้ตามประกาศจาก กรมส่งเสริมการปกครองท้องถิ่น มีความตั้งใจและยินดีที่จะร่วมงานกับสภา แห่งนี้ เพื่อร่วมกันพัฒนาตำบลรือเสาะออก ในทุกๆด้าน ครับ

**ระเบียบวาระที่ ๒** **รับรองรายงานการประชุม**

**ประธานสภาฯ** การประชุมที่ผ่านมาเป็นการประชุมในสมัยวิสามัญ สมัยที่ 1 ครั้งที่ 1 พ.ศ. 2563 เมื่อวันที่ 31 มีนาคม 2563 ขอเชิญท่านเลขานุการสภาได้ นำเสนอรายงานครับ

**เลขานุการสภาฯ** ครับท่านประธาน รายงานการประชุมผมได้นำสำเนาให้สมาชิกทุกท่านแล้ว รายงานการประชุมประกอบด้วยเอกสารทั้งหมด 21 หน้า ผมจะนำเสนอ รายละเอียดไปทีละหน้า หากมีส่วนไหนที่สมาชิกสภาจะแก้ไขข้อความ สามารถแจ้งได้เลยครับ (เลขานุการสภา ได้นำเสนอทีละหน้า ครบ 21 หน้า)

**ประธานสภา**ฯ ท่านเลขาได้นำเสนอรายละเอียดด้วยแล้ว มีสมาชิกท่านใดจะแก้ไขไหมครับ

 เมื่อไม่มีแล้ว ผมจะขอมติในการรับรองรายงานการประชุมนะครับ สมาชิก ท่านใดเห็นควรรับรองรายงานการประชุมสมัยวิสามัญ สมัยแรก สมัยที่ 1 ครั้งที่ 1 เมื่อวันที่ 31 มีนาคม 2563 ให้ยกมือขึ้นครับ

**ที่ประชุมสภา** มีมติรับรองรายงานการประชุม

* ผู้รับรอง 6 คน
* ไม่รับรอง - คน
* งดออกเสียง 1 คน (ประธานสภาฯ)

**ระเบียบวาระที่ 3** **เรื่องกระทู้ถาม (ถ้ามี)**

* ไม่มี –

**ระเบียบวาระที่ 4 เรื่องเสนอเพื่อพิจารณาใหม่**

4.1 ญัตติ พิจารณา รับร่าง เรื่องร่างข้อบัญญัติงบประมาณรายจ่าย ประจำปี งบประมาณ พ.ศ.2564

**เลขานุการสภาฯ** ในการพิจารณาร่างข้อบัญญัติงบประมาณรายจ่ายประจำปี มีระเบียบ กฎหมายที่เกี่ยวข้องอยู่ 2 ฉบับ คือ

1. พระราชบัญญัติสภาตำบลและอาศัยการบริหารส่วนตำบล พ.ศ. 2537 และที่แก้ไขเพิ่มเติม ถึงฉบับที่ 7 พ.ศ.2562 ในมาตราที่ 46 ที่กล่าวถึงบทบาทหน้าที่ของสภาองค์การบริหารส่วนตำบล และมาตรา 87 ที่กล่าวถึง ขั้นตอนและกระบวนการต่างๆ
2. ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติมถึงปัจจุบัน มีการกล่าวถึงกระบวนการขั้นตอนในหมวด ที่ 4 งบประมาณ ตามข้อ 58 59 60 61 และ ข้อ 62 และหมวดที่ 3 ญัตติ ตามข้อ 45 47 49 และ 50 ครับท่านประธาน

**ประธานสภาฯ** สมาชิกทุกท่าน ได้รับทราบถึงระเบียบที่เกี่ยวข้องและขั้นตอนแล้วนะครับ

 ผมไดรับแจ้งจากท่านนายกองค์การบริหารส่วนตำบลรือเสาะออก ว่าใน ญัตตินี้ได้มอบหมาย ให้ท่านเลขานุการนายก นางสาวอามีเน๊าะ สาเล็ง เป็นผู้นำเสนอรายละเอียดประกอบญัตติต่อที่ประชุมสภาแห่ง ขอเรียนเชิญ ครับ

**เลขานุการนายก อบต.** สวัสดีท่านประธานสภา และสมาชิกสภาทุกท่าน ดิฉันขออนุญาตนำเสนอ รายละเอียด ดังต่อไปนี้ค่ะ

 **คำแถลงงบประมาณ**

 งบประมาณรายจ่ายประจำปีงบประมาณ พ.ศ.2564 ท่านประธานสภา องค์การบริหารส่วนตำบลรือเสาะออกและสมาชิกสภาองค์การบริหารส่วน ตำบลรือเสาะออกทุกท่าน

 คำแถลงงบประมาณ

 ประกอบงบประมาณรายจ่ายประจำปีงบประมาณ พ.ศ.2564

 ท่านประธานสภาฯ และสมาชิกสภาองค์การบริหารส่วนตำบลรือเสาะออก

|  |
| --- |
|            บัดนี้ถึงเวลาที่คณะผู้บริหารขององค์การบริหารส่วนตำบลรือเสาะออก จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลรือเสาะออกอีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลรือเสาะออกจึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2564 ดังต่อไปนี้ |
|  | **1. สถานะการคลัง** |
|  |  | 1.1 งบประมาณรายจ่ายทั่วไป |
|  |  |  | ในปีงบประมาณ พ.ศ.2563 ณ วันที่ 11 สิงหาคม พ.ศ.2563 องค์กรปกครองส่วนท้องถิ่นมีสถานะการเงิน ดังนี้ |
|  |  |  | 1.1.1 เงินฝากธนาคาร จำนวน 7,508,081.83 บาท |
|  |  |  | 1.1.2 เงินสะสม จำนวน 1,323,132.53 บาท |
|  |  |  | 1.1.3 เงินทุนสำรองเงินสะสม จำนวน 3,528,708.66 บาท |
|  |  |  | 1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 0.00 บาท |
|  |  |  | 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 6 โครงการ รวม 64,841.00 บาท |
|  |  | 1.2 เงินกู้คงค้าง จำนวน 0.00 บาท |
|  | **2. การบริหารงบประมาณ ในปีงบประมาณ 2563 ณ วันที่ 11 สิงหาคม พ.ศ.2563** |
|  |  | (1) รายรับจริง จำนวน 27,537,840.44 บาท ประกอบด้วย |
|  |  |  | หมวดภาษีอากร | จำนวน | 17,244.25 | บาท |
|  |  |  | หมวดค่าธรรมเนียม ค่าปรับ และใบอนุญาต | จำนวน | 1,298.20 | บาท |
|  |  |  | หมวดรายได้จากทรัพย์สิน | จำนวน | 35,005.67 | บาท |
|  |  |  | หมวดรายได้จากสาธารณูปโภคและการพาณิชย์ | จำนวน | 0.00 | บาท |
|  |  |  | หมวดรายได้เบ็ดเตล็ด | จำนวน | 9,792.00 | บาท |
|  |  |  | หมวดรายได้จากทุน | จำนวน | 0.00 | บาท |
|  |  |  | หมวดภาษีจัดสรร | จำนวน | 12,725,100.32 | บาท |
|  |  |  | หมวดเงินอุดหนุนทั่วไป | จำนวน | 14,749,400.00 | บาท |
|  |  | (2) เงินอุดหนุนที่รัฐบาลให้โดยระบุวัตถุประสงค์ จำนวน 147,207.42 บาท |
|  |  | (3) รายจ่ายจริง จำนวน 24,942,328.62 บาท ประกอบด้วย |
|  |  |  | งบกลาง | จำนวน | 5,494,230.20 | บาท |
|  |  |  | งบบุคลากร | จำนวน | 6,681,958.00 | บาท |
|  |  |  | งบดำเนินงาน | จำนวน | 5,427,040.42 | บาท |
|  |  |  | งบลงทุน | จำนวน | 5,710,800.00 | บาท |
|  |  |  | งบรายจ่ายอื่น | จำนวน | 0.00 | บาท |
|  |  |  | งบเงินอุดหนุน | จำนวน | 1,628,300.00 | บาท |
|  |  | (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 160,854.80 บาท |
|  |  | (5) รายจ่ายที่จ่ายจากเงินสะสม จำนวน 1,000,000.00 บาท |
|  |  | (6) รายจ่ายที่จ่ายจากเงินทุนสำรองเงินสะสม จำนวน 0.00 บาท |
|  |  | (7) รายจ่ายที่จ่ายจากเงินกู้ จำนวน 0.00 บาท |

 **บันทึกหลักการและเหตุผล**

 ประกอบร่างข้อบัญญัติ งบประมาณรายจ่าย ประจำปีงบประมาณ พ.ศ. 2564

 **หลักการ**

 เพื่อให้การดำเนินการตามนโยบายของคณะผู้บริหารที่ได้วางแผนไว้ตาม แผนพัฒนาองค์การบริหารส่วนตำบลรือเสาะออก ตลอดปีงบประมาณ พ.ศ.2564 นำเสนอร่างข้อบัญญัติงบประมาณรายจ่ายประจำปี งบประมาณ พ.ศ.2564 เพื่อเสนอต่อสภาองค์การบริหารส่วนตำบล รือเสาะออก พิจารณาให้ความเห็นชอบต่อไป

 **เหตุผล**

 อาศัยอำนาจตามพระราชบัญญัติสภาตำบลและอาศัยการบริหารส่วนตำบล พ.ศ.2537 และที่แก้ไขเพิ่มเติมถึงฉบับที่ 7 พ.ศ.2562 มาตรา 87 วรรค หนึ่ง บัญญัติให้งบประมาณรายจ่ายประจำปีและงบประมาณรายจ่าย เพิ่มเติมขององค์การบริหารส่วนตำบลและจะเสนอได้ก็แต่โดยนายก องค์การบริหารส่วนตำบล ตามระเบียบและวิธีการกระทรวงมหาดไทย กำหนด ประกอบมาตรา 46(2) บัญญัติให้สภาองค์การบริหารส่วนตำบล ร่างข้อบัญญัติงบประมาณรายจ่ายประจำปีงบประมาณ พ.ศ.2564 ต่อ สภาองค์การบริหารส่วนตำบลรือเสาะออกในครั้งนี้ ดังต่อไปนี้

|  |
| --- |
| **บันทึกหลักการและเหตุผล** |
| ประกอบร่างข้อบัญญัติ งบประมาณรายจ่าย |
| ประจำปีงบประมาณ พ.ศ. 2564 |
| ของ องค์การบริหารส่วนตำบลรือเสาะออก |
| อ.รือเสาะ จ.นราธิวาส |
|   |   |   |   |
| **ด้าน** | **ยอดรวม** |
| **ด้านบริหารทั่วไป** |  |
|   | แผนงานบริหารงานทั่วไป | 11,818,900 |
|   | แผนงานการรักษาความสงบภายใน | 2,133,075 |
| **ด้านบริการชุมชนและสังคม** |  |
|   | แผนงานการศึกษา | 6,825,373 |
|   | แผนงานสาธารณสุข | 359,799 |
|   | แผนงานสังคมสงเคราะห์ | 700,800 |
|   | แผนงานเคหะและชุมชน | 1,893,345 |
|   | แผนงานสร้างความเข้มแข็งของชุมชน | 325,000 |
|   | แผนงานการศาสนาวัฒนธรรมและนันทนาการ | 1,103,830 |
| **ด้านการเศรษฐกิจ** |  |
|   | แผนงานอุตสาหกรรมและการโยธา | 3,726,560 |
|   | แผนงานการเกษตร | 10,000 |
| **ด้านการดำเนินงานอื่น** |  |
|   | แผนงานงบกลาง | 7,634,862 |
| **งบประมาณรายจ่ายทั้งสิ้น** | **36,531,544** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

 ท่านประธานค่ะ ดิฉันได้นำเสนอรายละเอียดประกอบข้อบัญญัติ งบประมาณรายจ่ายประจำปีงบประมาณ พ.ศ.2564 ครบถ้วน ตาม เอกสาร/รูปเล่ม นี้ ได้นำเสนอต่อท่านประธานและสมาชิกสภาทุกท่านและ หากมีข้อสงสัยที่จะซักถามหรือจะให้ข้อมูลประกอบการพิจารณา มายัง ผู้บริหาร ยินดีให้ข้อมูลเพิ่มเติม ซึ่งในวันนี้เรามีหัวหน้าส่วนราชการที่ เกี่ยวข้องได้เข้าร่วมเพื่อให้ข้อมูลเพิ่มเติมด้วยแล้ว ขอบคุณท่านประธานค่ะ

**ประธานสภา**ฯ สมาชิกทุกท่านได้รับฟังคำแถลง หลักการจำนวนงบประมาณ รายรับ – รายจ่าย จากฝ่ายผู้บริหาร เรียบร้อยแล้วนะครับ ก่อนที่ผมจะขอมติในการ รับหลักการ หากมีสมาชิกท่านใดประสงค์จะอภิปรายก็สามารถทำได้นะ ครับ ขอเชิญครับ

 สมาชิกท่านใดเห็นควรรับหลักการ แห่งร่างข้อบัญญัติงบประมาณรายจ่าย ประจำปีงบประมาณ พ.ศ.2564 ขอให้ยกมือครับ

**มติที่ประชุม** ที่ประชุมมีมติรับหลักการ

* มีสมาชิกมาประชุม 7 คน
* รับหลักการ 6 คน
* ไม่รับหลลักการ - คน
* งดออกเสียง 1 คน (ประธานฯ)

**ประธานสภา**ฯ **ต่อไประเบียบวาระที่ 2 ขั้นแปรญัตติ**

เมื่อสักครู่ ทางฝ่ายเลขาได้ชี้แจงขั้นตอนการดำเนินการในวาระที่ 2 การแปรญัตติแล้ว ผมจะขอหารือต่อสภาแห่งนี้ว่า เห็นควรจะให้มีการตั้ง คณะกรรมการแปรญัตติกี่คน ซึ่งสามารถตั้งได้ 3 แต่ไม่ถึง 7 คน เชิญ สมาชิกครับ

**นายมาหะมะเปาซี อูเซ็ง**

**ส.อบต.ม.1** ผมขอเสนอให้มีคณะกรรมการแปรญัตติจำนวน 3 คน ครับท่านประธาน

**ประธานสภา**ฯมีสมาชิกท่านอื่นๆ จะเสนอเป็นอย่างอื่นอีกไหมครับ เมื่อไม่เสนอเป็นอย่าง อื่นแล้ว ถือว่าสภาแห่งนี้เห็นชอบที่จะให้มีคณะกรรมการแปรญัตติ จำนวน 3 คนนะครับ ต่อไปขอเชิญสมาชิก เสนอชื่อสมาชิกสภาที่เหมาะสมที่จะ เป็นคณะกรรมการแปรญัตติ โดยให้เสนอชื่อแต่ละคนนะครับ

**นายมาหะมะเปาซี อูเซ็ง**

**ส.อบต.ม.1** ผมขอเสนอชื่อนายบารูดิง ยะหริ่ง สมาชิกสภาองค์การบริหารส่วนตำบล รือเสาะออก หมู่ที่ 2 เป็นคณะกรรมการแปรญัตติ คนที่ 1 ครับ

 ผู้รับรอง 1. นายอาดนาง กอเดร์ ส.อบต.ม.3

 2. นายมาหะมะเปาซี อูมา ส.อบต.ม.4

**มติที่ประชุม** เห็นชอบให้นายบารูดิง ยะหริ่ง เป็นกรรมการแปรญัตติ

* สมาชิกเห็นชอบ 5 คน
* ไม่เห็นชอบ - คน
* งดออกเสียง 2 คน

**ประธานสภา**ฯ เชิญสมาชิกสภา เสนอชื่อคณะกรรมการแปรญัตติคนที่ 2 ครับ

**นายมูฮัมมัดอามาริณ ลอแม**

**ส.อบต.ม.5** ผมขอเสนอชื่อ นายมาหะมะเปาซี อูเซ็ง ส.อบต.ม.1 เป็นคณะกรรมการ แปรญัตติ คนที่ 2

 ผู้รับรอง 1. นายอาดนาง กอเดร์ ส.อบต.ม.3

 2. นายมาหะมะเปาซี อูมา ส.อบต.ม.4

**มติที่ประชุม** เห็นชอบให้นายมาหะมะเปาซี อูเซ็ง เป็นกรรมการแปรญัตติ

* สมาชิกเห็นชอบ 5 คน
* ไม่เห็นชอบ - คน
* งดออกเสียง 2 คน

**ประธานสภา**ฯ เชิญสมาชิก เสนอชื่อคณะกรรมการแปรญัตติคนที่ 3 คนสุดท้าย ครับ

**นายอาดนาง กอเดร์**

**ส.อบต.ม.3** ผมขอเสนอชื่อ นายมาหะมะเปาซี อูมา ส.อบต.ม.4 เป็นคณะกรรมการ แปรญัตติ คนที่ 3

 ผู้รับรอง 1. มูฮัมมัดอามาริณ ลอแม ส.อบต.ม.5

 2. นายบารูดิง ยะหริ่ง ส.อบต.ม.2

**มติที่ประชุม** เห็นชอบให้นายมาหะมะเปาซี อูมา เป็นกรรมการแปรญัตติ

* สมาชิกเห็นชอบ 5 คน
* ไม่เห็นชอบ - คน
* งดออกเสียง 2 คน

**ประธานสภา**ฯ สรุปตอนนี้เราได้ คณะกรรมการแปรญัตติครบทั้ง 3 คนแล้วนะครับ คือ

 1.นายบารูดิง ยะหริ่ง ส.อบต.ม.2

 2.นายมาหะมะเปาซี อูเซ็ง ส.อบต.ม.1

 3.นายมาหะมะเปาซี อูมา ส.อบต.ม.4

**ประธานสภา**ฯ ต่อไปผมขอให้ที่ประชุมเสนอกำหนดวัน เวลา ในการเสนอคำแปรญัตติ นะ ครับ ขอเชิญสมาชิกเสนอมาได้เลย

**นายมาหะมะเปาซี อูเซ็ง**

**ส.อบต.ม.1** ผมขอเสนอให้มีการกำหนดระยะเวลาในการยื่นคำแปรญัตติ จำนวน 3 วัน คือวันที่ 15 – 17 สิงหาคม 2563 ตั้งแต่เวลา 08.30 – 16.30 น. โดย ให้ยื่นคำแปรญัตติได้ที่ห้องประชุมสภาองค์การบริหารส่วนตำบล รือเสาะออก ครับ

**ประธานสภา**ฯ มีสมาชิกท่านอื่นจะเสนอกำหนดวัน เวลา ที่แตกต่างจากนี้ไหมครับ ถ้า ไม่มีแล้ว ผมถือว่าสมาชิกทุกคนเห็นชอบตามวันเวลานี้นะครับ

**เลขานุการสภา** ผมขอนัดหมายการประชุมของคณะกรรมการแปรญัตติครั้งแรก ในวันเสาร์ ที่ 15 สิงหาคม 2563 เวลา 08.30 น. ที่ห้องประชุมสภาองค์การบริหาร ส่วนตำบลรือเสาะออกแห่งนี้นะครับ

**ที่ประชุม** มีมติรับทราบ

**ระเบียบวาระที่ 5 เรื่องอื่นๆ**

**ประธานสภา**ฯ ด้วยสมาชิกสภาองค์การบริหารส่วนตำบลรือเสาะออก นายการมารูดิง นุ๊ยาลา สมาชิกสภาองค์การบริหารส่วนตำบลรือเสาะ ออก หมู่ที่ 4 โดยตำรวจจับกุมตัวในข้อหาเรื่องยาเสพติดและอาวุธปืน เมื่อวันที่ 9 มิถุนายน 2563 ด้วยเหตุเหล่านี้อาจทำให้เข้าข่ายการสร้างความเสื่อมเสียต่อองค์การบริหารส่วนตำบลรือเสาะออกได้ เป็นเหตุให้สมาชิกภาพของสมาชิกสภาองค์การบริหารส่วนตำบลสิ้นสุดลงได้ ตามมาตรา 47 ตรีแห่ง พรบ.สภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม (ถึงฉบับที่ 7 ) พ.ศ.2562 ผมอยากหารือต่อที่ประชุมแห่งนี้ว่าเราจะดำเนินการอย่างไร เพื่อให้ถูกต้องตามกระบวนการระเบียบกฎหมายที่เกี่ยวข้อง ขอเชิญฝ่ายเลขาครับ

**เลขานุการสภา** ครับท่านประธาน ตามมาตราที่ 47 แห่ง พรบ.สภาตำบลและองค์การบริหารส่วนตำบล พ.ศ.2537 เกี่ยวกับการสิ้นสุดสมาชิก หนึ่งในนั้นก็มีความประพฤติในการสร้างความเสื่อมเสียหรือก่อความไม่สงบแก่องค์การบริหารส่วนตำบล ฯลฯ ซึ่งสมาชิกสภา จำนวนไม่น้อยกว่าหนึ่งในสามของจำนวนสมาชิกเท่าที่มีอยู่ทั้งหมด สามารถเข้าชื่อเสนอให้สภาพิจารณาในเรื่องนี้ได้ครับ นี่คือระเบียบแต่เท่านี้ผมทราบ คือ ขณะนี้นายกามารูดิง นุ๊ยาลา ได้มีการอุทรธ์ ต่อสู้คดีอยู่ครับ ซึ่งอาจเป็นจริงหรือไม่เป็นจริงตามข้อกล่าวหาก็ได้ ความเห็นส่วนตัวของผมคิดว่า เราน่าจะรอดู ผลสิ้นสุดแห่งคดี ว่าศาลจะตัดสินออกมาอย่างไรแล้วเราค่อยนำผลนั้น มาพิจารณาลงมติ

**ประธานสภา**ฯ สมาชิกทุกท่านได้รับทราบและข้อมูลแล้วนะครับ มีใครเห็นเป็นอย่างอื่นบ้างหรือว่าเห็นสอดคล้องฝ่ายเลขาแล้วครับ

**มติที่ประชุม** รับทราบ/เห็นชอบ ตามฝ่ายเลขานำเสนอ

**ประธานสภา**  มีสมาชิกท่านใด จะเสนอแนะเรื่องอื่นๆ อีกไหม ถ้าไม่มี ผมขอให้ทุกท่าน อ่านดุอาร์ วัลอัสรี 1ครั้ง และขอปิดการประชุมสภา ครับ

**ปิดการประชุมเวลา** 12.00 น.

**ผู้จดรายงานการประชุม**

 (ลงชื่อ) บารูดิง ยะหริ่ง

 (นายบารูดิง ยะหริ่ง)

 เลขานุการสภา อบต.รือเสาะออก

**คณะกรรมการตรวจรายงานการประชุม**

 (ลงชื่อ) มูฮัมมัดอามาริณ ลอแม

 (นายมูฮัมมัดอามาริณ ลอแม)

 (ลงชื่อ) อนันต์ มะมิง (ลงชื่อ) มาหะมะเปาซี อูมา

 (นายอนันต์ มะมิง) (นายมาหะมะเปาซี อูมา)

 กรรมการฯ กรรมการฯ

**ผู้รับรองรายงานการประชุม**

 (ลงชื่อ) อับดุลลาซิ มะพิเย๊าะ

 (นายอับดุลลาซิ มะพิเย๊าะ)

 ประธานสภา อบต.รือเสาะออก